Caroline Cellier

Caroline Cellier (1945–2020) var en fransk skuespiller.

Hun medvirket i nærmere 60 film- og tv-produksjoner i løpet av karrieren.

Cellier TV-debuterte i den franske TV-filmen Une fille dans la montagne i 1964 og filmdebuterte året etter i den franske filmkomedien La Tête du client. Hun gjorde seg siden bemerket i filmer som blant annet Udyret skal dø (1969), Brennede sommer (1984) og Hemmelig beundrer (1992).

Hun scenedebuterte i 1963 i George Bernard Shaws skuespill You Never Can Tell. Hun opptrådte jevnlig på scenen frem til 2003.

Cellier ble tildelt César Award for sin innsats i filmen Brennede sommer (1984) og ble nominert til samme pris for sin innsats i Hemmelig beundrer (1992). I 1999 ble hun nominert til en Nuit des Molières for sin innsats i teaterstykket Sporvogn til begjær.

Hun var gift med skuespiller og regissør Jean Poiret fra 1973 og frem til hans død i 1992. De hadde ett barn sammen.

Referanser

Eksterne lenker 
 

Franske skuespillere
Personer fra Montpellier